
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 25 


12 Φεβρουάριου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

25. Μεταφορά δύο (2) θέσεων υπαλλήλωντου Κλάδου 
Διοικητικής, Λογιστικής και Γραμματειακής Υπο¬ 
στήριξης από την Πρεσβεία της Ελλάδος στον Πα¬ 
ναμά και την Πρεσβεία της Ελλάδος στη Μπογκο¬ 
τά και κατανομή τους στην Πρεσβεία της Ελλάδος 


στη Στοκχόλμη. 1 

26. Ίδρυση εργαστηρίων στο τμήμα Ψυχολογίας του 
Παντείου Πανεπιστημίου Κοινωνικών και Πολιτι¬ 
κών Επιστημών και καθορισμός του εσωτερικού 
τους κανονισμού. 2 


27. Ίδρυση εργαστηρίων στο τμήμα Οικονομικής Επι¬ 
στήμης του Οικονομικού Πανεπιστημίου Αθηνών 
και καθορισμός του εσωτερικού τους κανονισμού 3 

28. Ίδρυση εργαστηρίου στο Τμήμα Επικοινωνίας και 

Μέσων Μαζικής Ενημέρωσης του Πανεπιστημίου 
Αθηνών και καθορισμός του εσωτερικού του κανο¬ 
νισμού. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 25 
Μεταφορά δύο (2) θέσεων υπαλλήλων του Κλάδου Διοι¬ 
κητικής, Λογιστικής και Γραμματειακής Υποστήριξης 
από την Πρεσβεία της Ελλάδος στον Παναμά και την 
Πρεσβεία της Ελλάδος στη Μπογκοτά και κατανομή 
τους στην Πρεσβεία της Ελλάδος στη Στοκχόλμη. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τη διάταξη του άρθρου 32 παρ.4 του Ν. 2594/1998 
Κύρωση ως Κώδικα του σχεδίου νόμου «Οργανισμός του 
Υπουργείου Εξωτερικών» (Α' 62). 

2. Το Π.Δ. 194/1998 «Περί συνθέσεως προσωπικού δι¬ 
πλωματικών και προξενικών αρχών» (Α' 144). 


3. Το Ν. 2694/1999 «Σύσταση Διπλωματικών και Προξε¬ 
νικών Αρχών και σύνθεση του προσωπικού τους» (Α' 55). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως προ¬ 
στέθηκε με το άρθρο 27του Ν. 2081/1992 (Α’ 154) καιτρο- 
ποποιήθηκε μετο άρθρο 1 παρ. 2, εδ. α'του Ν. 2469/97 και 
το γεγονός ότι από τις διατάξεις του παρόντος διατάγμα¬ 
τος δεν προκαλείται δαπάνη σε βάρος του κρατικού προ¬ 
ϋπολογισμού. 

5. Τη με αριθμό 2/2001 γνωμοδότηση του Συμβουλίου 
της Επικράτειας, μετά από πρόταση του Υπουργού Εξω¬ 
τερικών, αποφασίζουμε: 

Άρθρο μόνο 

Μεταφέρονται και κατανέμονται στην Πρεσβεία της Ελ¬ 
λάδος στη Στοκχόλμη οι παρακάτω δύο (2) θέσεις υπαλ¬ 
λήλων του Κλάδου Διοικητικής, Λογιστικής και Γραμμα- 
τειακής Υποστήριξης: 

Α) μια (1) θέση απάτην Πρεσβεία της Ελλάδος στον Πα¬ 
ναμά και 

Β) μια (1) θέση απάτην Πρεσβεία της Ελλάδος στη Μπο¬ 
γκοτά. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 29 Ιανουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 26 
Ίδρυση εργαστηρίων στο τμήμα Ψυχολογίας του Παντεί¬ 
ου Πανεπιστημίου Κοινωνικών και Πολιτικών Επιστη¬ 
μών και καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και7παρ. 5του Ν. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


των» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48παρ. 2 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173). 

2. Τις διατάξειςτου άρθρου 29Ατου Ν. 1558/85 - (Α' 137) 
όπως αυτό προσετέθη με το άρθρο 27 του Ν. 2081/92 - 
(Α' 154) και τροποποιήθηκε με το άρθρο 1 παρ. 2α του 
Ν. 2469/97 (Α'38). 

3. Τις διατάξεις του άρθρου 22 παρ. 3 του Ν.2362/95 
(Α' 247). 

4. Τις διατάξειςτου άρθρου 1 του Π.Δ. 55/96 (Α'48). 

5. Τις διατάξεις της αριθμ. 1039386/441/Α0006/ 
21.4.2000 Απόφασης του Πρωθυπουργού καιτου Υπουρ¬ 
γού Οικονομικών «Ανάθεση αρμοδιοτήτων του Υπουργού 
Οικονομικών στους Υφυπουργούς Οικονομικών» 
(Β’ 571). 

6. Τη γνώμη της Γενικής Συνέλευσης του Τμήματος Ψυ¬ 
χολογίας του Παντείου Πανεπιστημίου Κοινωνικών και 
Πολιτικών Επιστημών (συνεδρίαση 14.9.1999). 

7. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 1.000.000 δρχ. για τα λειτουργικά έξοδα των ερ¬ 
γαστηρίων, η οποία θα βαρύνει τον προϋπολογισμό του 
Παντείου Πανεπιστημίου Κοινωνικών και Πολιτικών Επι¬ 
στημών του οποίου οι εγγεγραμμένες πιστώσεις επαρ¬ 
κούν (ΚΑΕ 4121). Για το τρέχον οικονομικό έτος, η ανω¬ 
τέρω δαπάνη ανέρχεται στο ποσό των 500.000 δρχ. και 
θα αντιμετωπισθεί από τις πιστώσεις που έχουν εγγρά¬ 
φει στον εν λόγω προϋπολογισμό. Κατά την επόμενη πε¬ 
νταετία μέρος της ανωτέρω δαπάνης αναμένεται να εξοι¬ 
κονομηθεί από τα έσοδα των εργαστηρίων κατά τα ειδι¬ 
κότερα προβλεπόμενα στο άρθρο 6 του παρόντος 
διατάγματος κατά δε το υπόλοιπο αυτής από πιστώσεις 
του προϋπολογισμού του Παντείου Πανεπιστημίου Κοι¬ 
νωνικών και Πολιτικών Επιστημών (ΚΑΕ 4121) χωρίς αύ¬ 
ξηση της κρατικής επιχορήγησης προς το πανεπιστήμιο 
αυτό. 

8. Την αριθμ. 455/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων καιτου Υφυπουργού Οικονομι¬ 
κών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Ψυχολογίας του Παντείου Πανε¬ 
πιστημίου Κοινωνικών και Πολιτικών Επιστημών τα εξής 
εργαστήρια: 

ι. Κοινωνικής και Πειραματικής Ψυχολογίας το οποίο 
εξυπηρετεί εκπαιδευτικές και ερευνητικές ανάγκες στα 
γνωστικά αντικείμενα: κοινωνική ψυχολογία, πειραματική 
ψυχολογία, γνωστική ψυχολογία, ψυχοφυσιολογία, εξελι¬ 
κτική ψυχολογία, στατιστική, οικονομική ψυχολογία, κοι¬ 
νωνική και πολιτιστική ανθρωπολογία. 

ιι. Κλινικής και Εγκληματικής Ψυχολογίας το οποίο εξυ¬ 
πηρετεί εκπαιδευτικές και ερευνητικές ανάγκες στα γνω¬ 
στικά αντικείμενα της κλινικής και εγκληματικής ψυχολο- 
γίας. 


Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Ψυχολογίας του Παντείου Πανεπιστημίου Κοινωνι¬ 
κών και Πολιτικών Επιστημών καθώς και των άλλων τμη¬ 
μάτων του Πανεπιστημίου, σε θέματα που εμπίπτουν στα 
αντικείμενα δραστηριότητας κάθε εργαστηρίου όπως αυ¬ 
τά προσδιορίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ελληνικά και αλλοδαπά, εφόσον οι 
επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους των εργαστηρίων. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α’ 53). 

Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Ψυχολογίας που το γνωστικό αντικείμενο της 
θέσης που κατέχουν εμπίπτει στα διδακτικά και ερευνητι¬ 
κά ενδιαφέροντα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) από μέ¬ 
λη του λοιπού επιστημονικού προσωπικού που τοποθε¬ 
τείται στο εργαστήριο με τη διαδικασία του άρθρου 4 
παρ. 1 (δ) του Ν.. 2083/92 (Α' 159) καθώς και από διοικη¬ 
τικό προσωπικό που τοποθετείται σ’αυτό σύμφωνα με το 
άρθρο 13 παρ. 3βτου ν. 2817/2000 (Α'78) αντίστοιχα. 

Άρθρο 4 

Διοίκηση-αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ. Ε. Π.) του Τμήματος 
Ψυχολογίας που ορίζεται με τη διαδικασία του άρθρου 28 
παρ. 22 του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γ ενική Συνέλευση του τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρηση του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση για τον ορι¬ 
σμό των υπευθύνων για τα αναλώσιμα υλικά και τον κινη¬ 
τό εξοπλισμό και η υπογραφή κάθε εξερχόμενου του ερ¬ 
γαστηρίου εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γενική Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδωντου εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επίτων οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίηση τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του οικείου 
εργαστηρίου, η πρόσληψη διενεργείται κατόπιν εισηγή- 
σεωςτου διευθυντή του αντίστοιχου εργαστηρίου από τα 
αρμόδια όργανα του τμήματος. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Ψυχολο- 
γίας του Πανεπιστημίου με τη διαδικασία του άρθρου 4 
παρ. 1 (ε) του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πάντειο Πανεπιστήμιο Κοινωνικών 
και Πολιτικών Επιστημών για τους σκοπούς του εργαστη¬ 
ρίου. 


Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 
γραφίας και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 1 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΟ. 27 
Ίδρυση εργαστηρίων στο τμήμα Οικονομικής Επιστήμης 
του Οικονομικού Πανεπιστημίου Αθηνών και καθορι¬ 
σμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και7παρ.5τουΝ. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173). 

2. Τις διατάξεις του άρθρου 29Ατου Ν. 1558/85 (Α' 137) 
όπως αυτό προσετέθη με το άρθρο 27 του Ν. 2081/92 
(Α' 154) και τροποποιήθηκε με το άρθρο 1 παρ. 2α του 
Ν. 2469/97 (Α'38). 

3. Τις διατάξεις του άρθρου 22 παρ. 3 του Ν. 2362/95 
(Α' 247). 

4. Τις διατάξεις του άρθρου 1 του Π.Δ. 55/96 (Α'48). 

5. Τις διατάξεις της αριθμ. 1039386/441/Α0006/ 
21.4.2000 Απόφασης του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτωντου Υπουργού 
Οικονομικών στους Υφυπουργούς Οικονομικών» (Β’ 571). 

6. Τη γνώμη της Γ ενικής Συνέλευσης του Τμήματος Οι¬ 
κονομικής Επιστήμης του Οικονομικού Πανεπιστημίου 
Αθηνών (συνεδριάσεις: 1/15.9.99, 2/10.11.99). 

7. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 

ύψους 1.000.000 δρχ για τα λειτουργικά έξοδα των εργα¬ 
στηρίων η οποία θα βαρύνει τον Προϋπολογισμό του Οι¬ 
κονομικού Πανεπιστημίου Αθηνών του οποίου οι εγγε¬ 
γραμμένες πιστώσεις επαρκούν (ΚΑΕ 4121). Για το τρέ- 
χον οικονομικό έτος η ανωτέρω δαπάνη ανέρχεται στο 
ποσό των 500.000 δρχ. και θα αντιμετωπισθεί από τις πι¬ 
στώσεις που έχουν εγγράφει στον εν λόγω προϋπολογι¬ 
σμό. Κατά την επόμενη πενταετία μέρος της ανωτέρω δα¬ 
πάνης αναμένεται να εξοικονομηθεί απότα έσοδατων ερ¬ 
γαστηρίων κατά τα ειδικότερα προβλεπόμενα στο άρθρο 
6 του παρόντος διατάγματος κατά δε το υπόλοιπο αυτής 
από πιστώσεις του προϋπολογισμού του Οικονομικού 
Πανεπιστημίου Αθηνών (ΚΑΕ 4121) χωρίς αύξηση της 
κρατικής επιχορήγησης προς το πανεπιστήμιο αυτό. 

8. Την αριθμ. 454/2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και Θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση 

Ιδρύονται στο Τμήμα Οικονομικής Επιστήμης του Οικο¬ 
νομικού Πανεπιστημίου Αθηνών τα εξής εργαστήρια: 

ι. Οικονομετρίας το οποίο εξυπηρετεί εκπαιδευτικές και 
ερευνητικές ανάγκες στα γνωστικά αντικείμενα της εφαρ¬ 
μοσμένης και θεωρητικής Οικονομετρίας και των ποσοτι¬ 
κών Οικονομικών. 

ιι. Οικονομικής Πολιτικής το οποίο εξυπηρετεί εκπαι¬ 
δευτικές και ερευνητικές ανάγκες στο γνωστικό αντικεί¬ 
μενο της οικονομικής πολιτικής σε μικρο-οικονομικό (κλα¬ 
δικό) και μακρο-οικονομικό επίπεδο. 

Άρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών και ερευνητικών αναγκών του Τμήμα¬ 
τος Οικονομικής Επιστήμης του Οικονομικού Πανεπιστη¬ 
μίου Αθηνών καθώς και των άλλων τμημάτων του Πανεπι¬ 
στημίου, σε θέματα που εμπίπτουν στα αντικείμενα 
δραστηριότητας κάθε εργαστηρίου όπως αυτά προσδιο¬ 
ρίζονται στο άρθρο 1 του παρόντος. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ελληνικά και αλλοδαπά, εφόσον οι 
επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους των εργαστηρίων. 

3. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδόσεων και την πρόσκληση ελλήνων και ξένων ανα¬ 
γνωρισμένων επιστημόνων. 

4. Την παροχή υπηρεσιών σε ιδιώτες και σε κάθε νομι¬ 
κής μορφής οργανισμούς κατά τα προβλεπόμενα στο 
Π.Δ. 159/1984 (Α'53). 


Άρθρο 3 
Προσωπικό 

Το προσωπικό κάθε εργαστηρίου αποτελείται από μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Οικονομικής Επιστήμης που το γνωστικό αντι¬ 
κείμενο της θέσης που κατέχουν εμπίπτει στα διδακτικά 
και ερευνητικά ενδιαφέροντα του εργαστηρίου, από μέλη 
του Ειδικού Τεχνικού Εργαστηριακού Προσωπικού 
(Ε.Τ.Ε.Π.) από μέλη του λοιπού επιστημονικού προσωπι¬ 
κού που τοποθετείται στο εργαστήριο με τη διαδικασία 
του άρθρου 4 παρ. 1 (δ) του Ν. 2083/92 (Α' 159) καθώς και 
από διοικητικό προσωπικό που τοποθετείται σ’αυτό σύμ¬ 
φωνα με το άρθρο 13 παρ. 3β του Ν. 2817/2000 (Α'78) 
αντίστοιχα. 

Άρθρο 4 

Διοίκηση-αρμοδιότητες 

1. Κάθε εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Οικονομικής Επιστήμης που ορίζεται με τη διαδικασία του 
άρθρου 28 παρ. 22 του Ν. 2083/92 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται ο συντονισμός του διδακτικού (προπτυχιακού- 
μεταπτυχιακού) και ερευνητικού έργου του εργαστηρίου, 
η κατάρτιση και υποβολή στη Γ ενική Συνέλευση του τμή¬ 
ματος του ετήσιου προγράμματος λειτουργίας του εργα¬ 
στηρίου και η μέριμνα για την τήρηση του, η μέριμνα για 
τη στελέχωση, την οικονομική διαχείριση και την κατανο¬ 
μή των χώρων του εργαστηρίου, η εισήγηση για τον ορι¬ 
σμό των υπευθύνων για τα αναλώσιμα υλικά και τον κινη¬ 
τό εξοπλισμό και η υπογραφή κάθε εξερχόμενου του ερ¬ 
γαστηρίου εγγράφου. 

Άρθρο 5 

Εγκατάσταση-λειτουργία 

1. Κάθε εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου και σε χώρους που παραχωρούνται σ’ αυτό για την 
εγκατάσταση των οργάνων και του λοιπού τεχνικού εξο¬ 
πλισμού που είναι αναγκαίος για τη διενέργεια των εργα¬ 
στηριακών ασκήσεων και των ερευνητικών προγραμμά¬ 
των. Στο χώρο εγκατάστασης τοποθετείται πινακίδα με 
τοντίτλοτου εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γ ενική Συνέλευση του Τ μήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επίτων οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίηση τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του οικείου 
εργαστηρίου, η πρόσληψη διενεργείται κατόπιν εισηγή- 
σεως του διευθυ ή του αντίστοιχου εργαστηρίου από τα 
αρμόδια όργανα του τμήματος. 

Άρθρο 6 
Έσοδα 

Τα έσοδα κάθε εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Οικονο¬ 
μικής Επιστήμης του Πανεπιστημίου με τη διαδικασία του 
άρθρου 4 παρ. 1 (ε) του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Οικονομικό Πανεπιστήμιο Αθηνών 
για τους σκοπούς του εργαστηρίου. 

Άρθρο 7 

Τηρούμενα βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων, βιβλίο μεταβολών προσω¬ 
πικού, πρωτόκολλο εισερχόμενης-εξερχόμενης αλληλο¬ 
γραφίας και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 1 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΟ. 28 
Ίδρυση εργαστηρίου στο Τμήμα Επικοινωνίας και Μέσων 
Μαζικής Ενημέρωσης του Πανεπιστημίου Αθηνών και 
καθορισμός του εσωτερικού του κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

1. Των άρθρων 50 παρ. 1 και7παρ.5τουΝ. 1268/82 «Δο¬ 
μή και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/83 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173). 

2. Τις διατάξειςτου άρθρου 29Ατου Ν. 1558/85 (Α'37), 
όπως αυτό προσετέθη με το άρθρο 27 του Ν. 2081/92 
(Α' 154) και τροποποιήθηκε με το άρθρο 1 παρ. 2α του 
Ν. 2469/97 Α'38. 

3. Τις διατάξεις του άρθρου 22 παρ. 3 του Ν. 2362/95 
(Α' 247). 

4. Τις διατάξειςτου άρθρου 1 του Π.Δ. 55/96 (Α'48). 

5. Τις διατάξεις της αριθμ. 1039386/441/Α0006/ 
21.4.2000 Απόφασης του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτωντου Υπουργού 
Οικονομικών στους Υφυπουργούς Οικονομικών» (Β’ 571). 

6. Τη γνώμη της Γ ενικής Συνέλευσης του Τμήματος Επι¬ 
κοινωνίας και Μέσων Μαζικής Ενημέρωσης του Πανεπι¬ 
στημίου Αθηνών (συνεδριάσεις: 6.5.97, 2.2.99). 

7. Το γεγονός ότι από την εφαρμογή των διατάξεων του 
παρόντος διατάγματος προκαλείται ετησίως δαπάνη 
ύψους 2.000.000 δρχ περίπου η οποία θα βαρύνει τον 
προϋπολογισμό του Πανεπιστημίου Αθηνών, του οποίου 
οι εγγεγραμμένες πιστώσεις επαρκούν (ΚΑΕ 4121). 

Κατά την επόμενη πενταετία η ανωτέρω δαπάνη θα κα¬ 
λύπτεται κατά ένα μέρος από ίδιους πόρους του εργα¬ 
στηρίου κατά τα προβλεπόμενα στο άρθρο 6 του παρό¬ 
ντος διατάγματος κατά δε το υπόλοιπο αυτής από πιστώ¬ 
σεις του ανωτέρω προϋπολογισμού (ΚΑΕ 4121), χωρίς 
αύξηση της κρατικής επιχορήγησης προς το Πανεπιστή¬ 
μιο Αθηνών. 

8. Την αριθμ. 453 /2000 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Παι¬ 
δείας και θρησκευμάτων και του Υφυπουργού Οικονομι¬ 
κών, αποφασίζουμε: 

Άρθρο 1 

Ίδρυση - αντικείμενο 

Ιδρύεται στο Τμήμα Επικοινωνίας και Μέσων Μαζικής 
Ενημέρωσης του Πανεπιστημίου Αθηνών εργαστήριο: 

«Ψυχολογικών Εφαρμογών και Σχεδιασμού» το οποίο 
εξυπηρετεί εκπαιδευτικές και ερευνητικές ανάγκες στα 
γνωστικά αντικείμενα: Ατομική και κοινωνική ψυχολογία 
της επικοινωνίας, οργάνωση, πολιτική και σχεδιασμός 
των μέσων μαζικής ενημέρωσης, διεθνής επικοινωνία και 

διεθνή επικοινωνιακά συστήματα, διαφημιστική επικοινω¬ 
νία και δημόσιες σχέσεις, στατιστική ανάλυση δεδομέ¬ 
νων. 

Άρθρο 2 
Αποστολή 

Το εργαστήριο έχει ως αποστολή: 

1. Την κάλυψη των διδακτικών και ερευνητικών αναγκών 
σε προπτυχιακό και μεταπτυχιακό επίπεδο του Τμήματος 
Επικοινωνίας και Μέσων Μαζικής Ενημέρωσης του Πανε¬ 
πιστημίου Αθηνών, σε επιμέρους επιστημονικά αντικείμε¬ 
να του εργαστηρίου όπως αυτά προσδιορίζονται στο 
προηγούμενο άρθρο. 

2. Την ανάπτυξη προγραμμάτων διδασκαλίας και τη διε¬ 
ξαγωγή βασικής και εφαρμοσμένης έρευνας. 

3. Τη συνεργασία και ανταλλαγή επιστημονικών και 
πρακτικών γνώσεων με ακαδημαϊκά ερευνητικά ή άλλα 
ιδρύματα της ημεδαπής ή της αλλοδαπής. 

4. Την οργάνωση σεμιναρίων, συμποσίων, συνεδρίων, 
διαλέξεων καθώς και την πραγματοποίηση δημοσιεύσε¬ 
ων και εκδόσεων, των πορισμάτων των ερευνών των με¬ 
λετών καθώς και άλλων σεμιναρίων, συγγραμμάτων ή και 
ειδικού περιοδικού. 

5. Την παροχή υπηρεσιών κατά τα προβλεπόμενα στο 
Π.Δ. 159/1984 (Α'53). 

Άρθρο 3 
Προσωπικό 

Το προσωπικό του εργαστηρίου αποτελείται από μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Επικοινωνίας και Μέσων Μαζικής Ενημέρωσης 
που το γνωστικό αντικείμενο της θέσης που κατέχουν 
εμπίπτει στα διδακτικά και ερευνητικά ενδιαφέροντα του 
εργαστηρίου, από μέλη του Ειδικού Τεχνικού Εργαστη¬ 
ριακού Προσωπικού (Ε.Τ.Ε.Π.) καθώς και από μέλη του 
λοιπού επιστημονικού προσωπικού και του διοικητικού 
προσωπικού που τοποθετείται στο εργαστήριο με τη δια¬ 
δικασία του άρθρου 4 παρ. 1 (δ) του Ν. 2083/92 (Α' 159), 
και 13 παρ. 3βτου Ν. 2817/2000 (Α'78) αντίστοιχα. 

Άρθρο 4 

Διοίκηση-αρμοδιότητες 

1. Το εργαστήριο διευθύνεται από μέλος του Διδακτι¬ 
κού Ερευνητικού Προσωπικού (Δ.Ε.Π.)τουΤμήματοςΕπι¬ 
κοινωνίας και Μέσων Μαζικής Ενημέρωσης που ορίζεται 
με τη διαδικασία του άρθρου 28 παρ. 22 του Ν. 2083/92 
(Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/82 μεταξύ των οποίων περιλαμ¬ 
βάνονται και οι εξής αρμοδιότητες: ο συντονισμός του δι¬ 
δακτικού (προπτυχιακού- μεταπτυχιακού) και ερευνητι¬ 
κού έργου του εργαστηρίου, η κατάρτιση και υποβολή 
στη Γενική Συνέλευση του Τμήματος του ετήσιου προ¬ 
γράμματος λειτουργίας του εργαστηρίου και η μέριμνα 
για την τήρηση του, η μέριμνα για τη στελέχωση, την οι¬ 
κονομική διαχείριση και την κατανομή των χώρων του ερ¬ 
γαστηρίου, η εισήγηση για τον ορισμό των υπευθύνων για 
τα αναλώσιμα υλικά και τον κινητό εξοπλισμό και η υπο¬ 


γραφή κάθε εξερχόμενου του εργαστηρίου εγγράφου. 

Άρθρο 5 

Εγκατάσταση-λειτουργία 

1. Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
και σε χώρους που παραχωρούνται σ’ αυτό για την εγκα¬ 
τάσταση των οργάνων και του λοιπού τεχνικού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τον τίτ¬ 
λο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί από τη Γενική Συνέλευση του Τμήματος και 
καθορίζει την προτεραιότητα στη χρησιμοποίηση οργά¬ 
νων και χώρων, σε περίπτωση που δεν υπάρχει σχετική 
απόφαση. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα¬ 
μονή των εργαζομένων (προσωπικού, φοιτητών, επισκε¬ 
πτών), στους χώρους, καθώς και στην προστασία των 
οργάνων και εγκαταστάσεων του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των οργάνων αυτών εκπαίδευση 
και εξουσιοδότηση από το διευθυντή αυτού. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίηση τους, 
στην κατάσταση που είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων στους τομείς των δι¬ 
δακτικών και ερευνητικών δραστηριοτήτων του εργαστη¬ 
ρίου, η πρόσληψη διενεργείται κατόπιν εισηγήσεως του 
διευθυντή του εργαστηρίου από τα αρμόδια όργανα του 
τμήματος. 

Άρθρο 6 
Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Την διάθεση ερευνητικών ή εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 Π.Δ. 159/1984 (Α'53). 

δ. Τις πιστώσεις που διατίθενται από το Τμήμα Επικοι¬ 
νωνίας και Μέσων Μαζικής Ενημέρωσης με τη διαδικασία 
του άρθρου 4 παρ. 1(ε) του Ν. 2083/1992 (Α' 159). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Αθηνών για τους 
σκοπούς του εργαστηρίου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακόλου¬ 
θα βιβλία και στοιχεία: Βαθμολόγιο φοιτητών, βιβλίο πε¬ 
ριουσιακών στοιχείων, φάκελος οικονομικών στοιχείων 
κάθε έτους, κατάλογος επιστημονικών βιβλίων, περιοδι¬ 
κών και οργάνων ερευνητικών προγραμμάτων, βιβλίο με¬ 
ταβολών προσωπικού, πρωτόκολλο εισερχόμενης - εξερ- 
χόμενης αλληλογραφίας και κάθε άλλο βιβλίο ή στοιχείο 
που προβλέπεται από ειδική διάταξη ή κρίνεται απαραί¬ 
τητο ύστερα από απόφαση του διευθυντή. 


Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 1 Φεβρουάριου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ Δ. ΕΥΘΥΜΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐίρ: νννννν.θ ΐ. 0 Γ 

Θ-ΙΤΙ3Ν: \Λ/θθΓΠ35ΪΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 

Τεύχος 
Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των ΟΩε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙθγπθΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























